Document ID: 32005R1811

KOMISJONI MÄÄRUS (EÜ) nr 1811/2005,
4. november 2005,
mis käsitleb teatavate söödalisandite kasutamise ajutist ja alalist lubamist ning juba loa saanud söödalisandi uue kasutusviisi ajutist lubamist
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3, artikli 9d lõiget 1 ja artikli 9e lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määrus (EÜ) nr 1831/2003 on sätestatud söödalisandite kasutamise lubamise loomasöötades.
(2)
Määruse (EÜ) nr 1831/2003 artikliga 25 on ette nähtud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
(3)
Käesoleva määruse lisades loetletud söödalisandite loataotlused esitati enne määruse (EÜ) nr 1831/2003 kohaldamise kuupäeva.
(4)
Vastavalt direktiivi 70/524/EMÜ artikli 4 lõikele 4 esitati esialgsed märkused taotluste kohta komisjonile enne määruse (EÜ) nr 1831/2003 kohaldamise kuupäeva. Seepärast käsitletakse neid taotlusi jätkuvalt direktiivi 70/524/EMÜ artikli 4 kohaselt.
(5)
Komisjoni määrusega (EÜ) nr 1436/98 (3) lubati esimest korda ajutiselt Aspergillus aculeatus’e (CBS 589.94) abil toodetud endo-1,3(4)-beeta-glükanaasi ensüümpreparaadi kasutamist põrsaste puhul. Kõnealuse ensüümpreparaadi kasutamise tähtajatu loa andmise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Järelikult tuleks kõnealuse ensüümpreparaadi I lisa kohaseks kasutamiseks anda tähtajatu luba.
(6)
Komisjoni määrusega (EÜ) nr 1411/1999 (4) lubati esimest korda ajutiselt Trichoderma longibrachiatum’i (ATCC 2106) abil toodetud endo-1,3(4)-beeta-glükanaasi ensüümpreparaadi kasutamist broilerkanade puhul. Kõnealuse ensüümpreparaadi kasutamise tähtajatu loa andmise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Järelikult tuleks kõnealuse ensüümpreparaadi I lisa kohaseks kasutamiseks anda tähtajatu luba.
(7)
Trichoderma longibrachiatum’i (ATCC 74 252) abil toodetud endo-1,4-beeta glükanaasi, endo-1,3(4)-beeta glükanaasi ja endo-1,3-beeta-ksülanaasi ensüümpreparaatide kasutamist lubati ajutiselt broilerkalkunite puhul komisjoni määrusega (EÜ) nr 937/2001 (5) ja munakanade puhul komisjoni määrusega (EÜ) nr 2188/2002 (6) ning tähtajatult broilerkanade puhul komisjoni määrusega (EÜ) nr 1259/2004 (7) ning broilerkalkunite puhul komisjoni määrusega (EÜ) nr 1206/2005. (8) On esitatud uued andmed, mis toetavad taotlust laiendada selle ensüümpreparaadi kasutamise luba partidele. Euroopa Toiduohutusamet (EFSA) on esitanud arvamuse kõnealuse preparaadi kasutamise kohta, milles jõutakse järeldusele, et see ei kujuta ohtu täiendavale loomakategooriale. Hindamine on näidanud, et direktiivi 70/524/EMÜ artikli 9e lõikes 1 sätestatud tingimused kõnealuse preparaadi sellise kasutamise lubamiseks on täidetud. Järelikult tuleks kõnealuse ensüümpreparaadi II lisa kohaseks kasutamiseks anda luba neljaks aastaks.
(8)
On esitatud andmed, mis toetavad taotlust saada Trichoderma reesei (CBS 529.94) abil toodetud endo-1,4-beeta ksülanaasi ja Trichoderma reesei (CBS 526.94) abil toodetud endo-1,3(4)-beeta-glükanaasi ensüümpreparaadi kasutamise luba broilerkanade ja broilerkalkunite puhul. Euroopa Toiduohutusamet (EFSA) on esitanud arvamuse kõnealuse preparaadi kasutamise kohta, milles jõutakse järeldusele, et see ei kujuta ohtu täiendavale loomakategooriale või keskkonnale. Hindamine on näidanud, et direktiivi 70/524/EMÜ artikli 9e lõikes 1 sätestatud tingimused kõnealuse preparaadi sellise kasutamise lubamiseks on täidetud. Järelikult tuleks kõnealuse ensüümpreparaadi II lisa kohaseks kasutamiseks anda luba neljaks aastaks.
(9)
Komisjoni määrusega (EÜ) nr 937/2001 lubati esimest korda ajutiselt Saccharomyces cerevisiae (NCYC Sc 47) mikroorganismipreparaadi kasutamist lüpsilehmade puhul. On esitatud uued andmed kõnealuse mikroorganismipreparaadi kasutamise tähtajatu loa andmise toetuseks. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Järelikult tuleks kõnealuse III lisas nimetatud mikroorganismipreparaadi jaoks anda tähtajatu kasutusluba.
(10)
Komisjoni määrusega (EÜ) nr 937/2001 lubati esimest korda ajutiselt Saccharomyces cerevisiae (CBS 493.94) mikroorganismipreparaadi kasutamist lüpsilehmade puhul. On esitatud uued andmed kõnealuse mikroorganismipreparaadi kasutamise tähtajatu loa andmise toetuseks. Hindamine on näidanud, et direktiivi 70/524/EMÜ artiklis 3a sellise loa väljastamiseks sätestatud tingimused on täidetud. Järelikult tuleks kõnealuse III lisas nimetatud mikroorganismipreparaadi jaoks anda tähtajatu kasutusluba.
(11)
Kõnealuste taotluse hindamine on näidanud, et töötajate kaitsmiseks lisades loetletud söödalisanditega kokkupuutumise eest on vajalikud teatavad menetlused. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (9) kohaldamisega.
(12)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ensüümide rühma kuuluvaid I lisas nimetatud preparaate lubatakse tähtajatult kasutada loomasöötades söödalisandina kõnealuses lisas sätestatud tingimustel.
Artikkel 2
Ensüümide rühma kuuluvaid II lisas nimetatud preparaate lubatakse tähtajaga neli aastat kasutada loomasöötades söödalisandina kõnealuses lisas sätestatud tingimustel.
Artikkel 3
Mikroorganismide rühma kuuluvaid käesoleva määruse III lisas nimetatud preparaate lubatakse kasutada loomasöötades tähtajatult söödalisanditena kõnealuses lisas ettenähtud tingimustel.
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. november 2005

Labels: 16
17
0
3
6